**Video loterijų terminalai** (sutrumpintai VLT) (angl. *Video Lottery Terminal*) - lošimo automatų (angl. *Slot machine*) rūšis, apimanti lošimų automatus, kuriuose elektroniniu būdu per centrinį kompiuterį realizuojamos (imituojamos) įvairios loterijos. VLT dar yra vadinami tiesioginio ryšio bilietų pardavimo mašinomis (ETVM - angl.) arba VLT Slots.

Veikimo principas
-----------------

VLT lošimo automatai leidžia platinti popierinių, atverčiamų, nutrinamų loterijos produktų tiesioginio ryšio versijas, kitaip tariant, emuliuoja loteriją, panaudojant kompiuterinius lošimo terminalus. VTL lošimo automatai, sujungti į tiesioginio ryšio tinklą, pateikia įvairių loterijos bilietų el. versijas naudodami vaizdo įrenginį, kartu išlaikydami kai kuriuos popierinėms loterijoms būdingus ypatumus.

VLT lošimo automatuose bilietai parduodami kiekviename automate pagal bilietų gamintojo nustatytą tvarką bilietų kiekio gamybos proceso metu. Priešingai nei įprastuose (slot) lošimo automatuose, kur laimėjimus apsprendžia nustatytas algoritmas, VLT automatuose baigtinis bilietų kiekis įdiegiamas į paketą žaidimo sukūrimo metu, o bilietai yra dalinami eilės tvarka, kuria jie yra įdiegtame pakete. Ši išskirtinė savybė VLT operatoriams leidžia apeiti draudimus, įvairiose šalyse taikomus įprastiems (slot) lošimo automatams.

VLT ir įprastų (slot) lošimo automatų panašumai:

* Laimėjimų galimybė yra apspręsta iš anksto
* lošimo turinio prasme VTL yra sunkiai atskiriami nuo įprastų (slot) automatų
* vartotojo sąsajos dizainas, automatų forma ir apipavidalinimas (žybsinčios lemputės), vieta lošėjui atsisėsti

VLT skirtumai nuo įprastų (slot) lošimo automatų:

* negalima padidinti potencialų prizą didinant statymo sumą
* nėra apribojimo leisti išmokėjimą lošėjui tik tada, kai automate buvo sukaupta arba pastatyta pakankamai pinigų

Ypatybės
--------

Dėl savo išskirtinių techninių savybių VLT lošimo automatai yra paplitę tose šalyse, kuriose yra taikomi draudimai tradiciniams (slot) lošimo automatams. Lošėjas, žaisdamas tiek slot, tiek VLT, vienodai rizikuoja netekti savo įmokėtos pinigų sumos. VLT turi tokį patį socialinį poveikį lošėjui – asmuo patiria tokias pat emocijas, taip pat rizikuoja netekti savo pinigų, o laimėjimo galimybės net mažesnės nei lošiant su slot mašina, lygiai taip pat gali atsirasti ir priklausomybė.

Siekiant sumažinti neigiamus socialinio poveikio padarinius, azartiniai lošimai, jų organizavimas yra griežtai reguliuojamas valstybių – įstatymai paprastai nustato vietas, kuriose šie žaidimai negali būti organizuojami, griežtus reikalavimus patalpoms, kuriuose leidžiama atidaryti automatų salonus ar lošimo namus. Taip pat nustatomos griežtos lošimo įrenginių apskaitos sąlygos – sertifikavimas, įregistravimas, išregistravimas, įrenginių skaičiaus keitimas, taikomi žaidėjų amžiaus apribojimai, reklamos draudimai ir t. t.

Tose šalyse, kur VLT yra priskiriami ne azartiniams žaidimams, o loterijoms, VLT naudojimui jokie apribojimai nebūna nustatyti bei jie gali būti eksploatuojami bet kuriose viešose vietose – degalinėse, mokyklose, parduotuvėse, kitose viešose įstaigose, masinėse žmonių susibūrimo vietose ir t. t. Tokiu atveju VLT gali lošti ir nepilnamečiai asmenys, apeinami draudimai reklamuoti VLT bei skatinti lošėjus jais naudotis.

Nuorodos
--------

* Study of gambling services in the internal market of the European Union Archyvuota kopija 2011-12-18 iš Wayback Machine projekto.
* Overview of video lottery terminal legislation, Maryland, USA[neveikianti nuoroda]
* Video Lottery Terminals Archyvuota kopija 2010-08-08 iš Wayback Machine projekto.
* Video Lottery Terminals in Canada
* Mood and Audience Effects on Video Lottery Terminal Gambling[neveikianti nuoroda]
* What are Video Lottery Terminals? Archyvuota kopija 2007-03-30 iš Wayback Machine projekto.
* Kas yra loterijos[neveikianti nuoroda]

1. ↑   Archyvuota kopija 2010-08-08 iš Wayback Machine projekto.
2. ↑
3. ↑   Archyvuota kopija 2011-12-18 iš Wayback Machine projekto.
4. ↑  ,
5. ↑   Archyvuota kopija 2011-12-18 iš Wayback Machine projekto.